লেখা পড়ায় চিরকালই ভালো। উচ্চমাধ্যমিকে বিজ্ঞান বিভাগে ভালো ফল করার পর পরিবারের সকলেই ভেবেছিলেন, এবার কমিক্সের দুনিয়া থেকে বেরিয়ে আসবেন তিনি। অরিজিতের ক্ষেত্রে হলো উল্টো। বাড়িতে তিনি স্পষ্ট জানিয়ে দেন, "কোনও সংস্থায় কাজ করতে নয়, শিল্প এবং প্রযুক্তির মেলবন্ধনের মধ্যে দিয়ে নিজের একটি সংস্থা গড়ে তুলতে চাই আমি।" বাবা আপত্তি করেননি। কিন্তু শর্ত ছিল একটাই, লেখাপড়া থামালে চলবে না। ক্লাসে স্ট্যান্ড করতেন। ফলে পড়াশুনোকে গুরুত্ব দিতে জানতেন। বাবার কথা মতো লেখাপড়াকে কখনও অবহেলা করেননি। অর্থনীতি নিয়ে পড়াশুনো করেছেন। এমসিএ করেছেন। ম্যানেজমেন্ট পড়েছেন। এমসিএসই, সিসিএনএ, এমসিএসডি এবং বিসিএসএ ডিগ্রি আছে রীতিমত।